paragraph_text: Prva Prostova sezona bila je najuspješnija. Olivier Panis je ostvario dva podija i s 15 bodova bio treći u vozačkom poretku iza Michaela Schumachera i Jacquesa Villeneuvea, kada na VN Kanade, doživljava težak sudar. Slomio je obje noge, te izbivao s prvenstva 7 utrka. Zamijenio ga je Talijan Jarno Trulli. Panis-Trulli, bila je Prostova vozačka postava 1998. i 1999. Trulli je 2. mjestom na Velikoj nagradi Europe 1999. ostvario posljednji podij za momčad. 2000. je bila jedina sezona u kojoj Prost nije osvojio bodove, a posljednji bod momčadi donio je Jean Alesi 6. mjestom na Hockenheimringu na Velikoj nagradi Njemačke 2001.